જમ્મુ : ૨૦૧૦માં કાશ્મીરના માચીલમાં નકલી અથડામણમાં ત્રણ યુવકોની હત્યા કરવા બદલ લશ્કરની કોર્ટે બે અધિકારીઓ સહિત લશ્કરના છ કર્મીઓને ફરમાવેલી જનમટીપની સજાને ઉત્તર કમાન્ડના કમાન્ડરે યથાવત રાખી છે. ઉત્તર કમાન્ડના સંરક્ષણ વિભાગના પીઆરઓ કર્નલ એસડી ગોસ્વામીએ જણાવ્યું હતું કે ઉત્તર કમાન્ડના જનરલ ઓફિસર કમાન્ડિંગ -ઈન-ચીફ લેફ્ટનન્ટ જનરલ ડી એસ હુડાએ માચીલ એન્કાઉન્ટર કેસમાં સમરી જનરલ કોર્ટ માર્શલ (એસજીસીએમ)એ ફરમાવેલી સજાને બહાલ રાખી છે.